સુરત જિલ્લાના માંડવી નગર પાલિકા વિસ્તારમાં પ્રવેશ દ્વાર નજીક રિદ્ધિ સિદ્ધિ કોમ્પ્લેક્સ બનાવાયું છે. જોકે તેના બેઝમેન્ટમાં ગેરકાયદે દુકાનો બનાવી અગવડતા ઉભી કરાઈ છે. જિલ્લા કલેક્ટર એ પણ બાંધકામ દૂર કરી દેવા આદેશ કર્યો હતો . છતાં શાસકો દ્વારા ચીફ ઓફિસર ઉપર દબાણ ઉભું કરી કોઈ કાર્યવાહી કરાઈ ન હતી. આખરે વિપક્ષ નેતા કૃપા કિરણ પટેલ આમરાંત ઉપવાસ પર બેઠા હતા. જેનો આજે અંત આવતો હોય તેમ તંત્ર દ્વારા ખાતરી મળતા પારણા કરવામાં આવ્યા હતા. ખુદ મામલતદાર તેમજ માંડવી ધારાસભ્ય એ વિપક્ષ નેતાને પારણાં કરાવ્યા હતા. ઉગ્ર લડત કરવા વિપક્ષ નેતા સાથે માંડવીના કોંગ્રેસ ના ધારાસભ્ય આનંદ ચૌધરી પણ ઉપવાસમાં જોડાયા હતા. અને ભાજપ શાસકોના મેળાપીપણામાં કૌભાંડ કરાયાંનો આક્ષેપ પણ કર્યો હતો. જોકે ઉપવાસને ૯ દિવસ વીતી જતા મામલો ગરમાયો હતો આખરે મોડે મોડે જાગી પાલિકાએ જવાબદાર બિલ્ડર ને નોટિસ આપી ૧૦ દિવસ માં દબાણ દૂર કરવા સૂચન કર્યું હતું .